《访吴东溪黄土庄 其一》
明代·贺一弘

庄开黄土砌，屋筑碧山巅。坐看江船渡，行攀石磴悬。

千峰环紫翠，一径锁苍烟。最爱此亭好，偏宜醉客眠。

作者简介：贺一弘，一名一泓，字毅甫，号新溪。大埔人。明世宗嘉靖十九年（一五四○）举人。授龙岩教谕，升萍乡知县。擢萍乡令。以疾致仕。有《壁墩诗集》。清康熙《潮州府志》卷九上有传。